मैं फ़िर से उनकी बात नहीं समझ पाया. उनकी पारखी नजरें यह जान रही थी. वह पुनः समझाने लगे " अच्छा बताओ बिजनेस क्या होता है ? " स्वयं ही जबाव देने लगे " पूंजी खर्च कर लाभ कमाना , यही ना ? " मैंने सिर हिला दिया. " इसमें पूंजी नहीं लगता है , थोड़ा सा जोखिम है पर मार्जिन ओफ़ प्रोफ़िट बहुत ज्यादा है. यदि ज्यादा जोखिम लोगे तो मार्जिन ओफ़ प्रोफ़िट इतना ज्यादा हो सकता है कि तुम सोच भी नहीं सकते. यदि तुमने इस कला को अपना लिया तो विद्या की देवी मां सरस्वती की कृपा से तुम्हारे घर में मां लक्ष्मी का भंडार होगा ".